Øll bankandi B36-hjørtu eiga at seta ein svart/hvítan kross í kalendaran 21. apríl. Eftir heimadystin móti EB/Streymi verður skipað fyri stórari veitslu fyri allar B36’ arar "B36 er eitt felag, sum umvegis fótbóltin knýtir menniskju saman." Hetta er ein av grundsúlunum í endamálsorðingini, sum B36 stendur á, og tað uppgávan hjá okkum øllum at viðlíkahalda hesa súluna. Tí er avgerð tikin um, at stór stuðlaveitsla verður hildið leygardagin 21. apríl–t. v. s. eftir heimadystin móti EB/Streymi. Enn eru karmarnir ikki heilt fastlagdir, men greitt er, at talan verður um eitt gott kvøld við góðum føroyskum mati og tí, sum hartil hoyrir, og har høvi verður at tosa um bæði fótbólt og uttanríkispolitikk, sum tikið verður til. Ja, snøgt sagt eitt kvøld, har vit øll hugna okkum kring felagsnevnaran, sum B36 altíð vil vera.